Maialen Mielgo

Maialen Mielgo Rodero (2002ko urtarrilaren 9a, Sestao) goi mailako arraunlari bizkaitarra da. Kaiku eta Raspas taldeetan aritu izan da, eta besteak beste, 2025ean Munduko Beach Sprint Txapelketan zilarrezko domina lortu zuen.

 Ibilbidea arraunean 

 Arraunlari 
Maialen Mielgo Sestaon sortu zen, eta bertako Kaiku arraun taldeko harrobian hasi zen 2013an; bere hiru neba-arrebetatik bi arraunean aritzen ziren, beraz, familiari esker piztu zitzaion kirolean aritzeko gogoa. 

Azkar hasi zen nabarmentzen Maialen Mielgo arraunean, izan ere, 13 urte zituelarik, zegoeneko 13 domina zeuzkan (urrezko domina Getxon arraun-ergometroaren modalitatean; urrea banku finkoko arraun modalitatean Bizkaiko txapelketetan, eta brontzea Euskadikoetan, banku mugikorraren diziplinan, zilarra Espainiako txapelketan Skiff modalitatean...).

2023tik 2025era Kaiku taldean aritu zen Senior kategorian, eta urte batzuk lehenago Getxoko Raspas taldean aritu zen. Urte horietan guztietan domina ugari eskuratu izan ditu. 2025etik aurrera berriz ere Getxoko Raspas arraun taldean ibili izan da; talde horrekin, hain zuzen, irabazi zuen zilarrezko domina 2025ean Turkian jokatu zen Beach Sprinteko Munduko Txapelketan (2028ko Los Angeleseko Olinpiar Jokoetako programa olinpikoan estreinatuko den abiadura diziplina). Domina hura Pablo Hermosorekin, Mª Ángeles Maciánekin, Miguel Salasekin eta Ainhoa Casanovarekin batera lortu zuen lemazaindun lauko mistoan.

Prestaketa BAT Basque Team Zentroan jasotzen ari da Mielgo.

 Entrenatzaile 
Mielgok Deustuko Unibertsitatean ikasi zuen, eta 2025eko edizioan bertako arraun taldeko entrenatzailea izan zen. 

2025ean Bizkaiko Diputazioak antolatutako Bizkaia Kirolak Sariak galan aurkezle aritu zen Maialen Mielgo. 

 Palmaresa 
Maialen Mielgok Bizkaia, Euskadi, Espainia eta munduko arraun txapelketa ugaritan parte hartu izan du, eta domina mordoa irabazi izan du, esate baterako:
 2015ean goi mailako arraunean zilarra irabazi zuen bere lehen txapelketan 
 2016an Espainiako txapelketan urrea irabazi zuen haur emakumezkoen skiff kategorian 
 2017an Espainiako txapelketan zilarra lortu zuen 
 2019an Espainiako txapelketan urrea lortu zuen lau scull (4X) kategorian
 2019an Espainiako txapelketan urrea erdietsi zuen 8+ kategoria absolutuan. 
 2020an zilarra irabazi zuen Espainiako arraun olinpikoan.
 2021eko 23 azpiko Espainiako trialean zilarra eskuratu zuen 
 2021ean Espainiako txapelketan urrea irabazi zuen emakumezko 4x absolutuan
 2021ean Espainiako txapelketan zilarra irabazi zuen emakumezko 4- absolutuan
 2022ko udaberriko Openean emakumezko 23 urte azpiko trialean brontzezko domina irabazi zuen.
 2022an Espainiako txapelketan brontzea lortu zuen 4x emakumezko absolutuan.
 2022an zilarrezko domina eskuratu zuen La Línea de la Concepciónen (Andaluzia) egindako Espainiako Beach Spring arraun-txapelketan.
 2023an talde nazionalean sartzeko Openean urrezko domina lortu zuen 23 azpiko emakumezkoen 1x-ean (orokorrean 4. postua lortu zuen).
 2023an Euskadiko emakumezko Skiff absolutuko txapelketan urrea irabazi zuen.
 2023an brontzea lortu zuen Euskadiko emakumezko 4x absolutuan.
 2023an Bizkaiko emakumezko Skiff absolutuko txapelketan urrea eskuratu zuen.
 2024an Bizkaiko 2x absolutuko txapelketan urrea irabazi zuen.
 2024an Bizkaiko 4x absolutuko txapelketan urrea lortu zuen.
 2024an Frantzisko txapelketa nazionalean 4x absolutuan zilarra eskuratu zuen.
 2024an Euskadiko 4x absolutuan urrea erdietsi zuen.
 2024an Espainiako banku mugikor lehiaketan urrea irabazi zuen emakumezkoen x4 kategoria absolutuan.
 2024an Espainiako banku mugikor lehiaketan urrea irabazi zuen emakumezkoen x2 kategoria absolutuan.
 2025ean Turkian jokatu zen Munduko Beach Sprint Txapelketan 2. postua lortu zuen kategoria absolutuan

 Bestelakoak 

 Musikari 
Kirolean aritzeaz gain, Mielgo musikagintzan ere aritu izan da; Ostikda elektrotxaranga eta Atentatu taldeetan, hain zuzen.

 Euskaraldiko irudi 
2025eko euskaraldian, besteak beste, Maialen Mielgo Sestaoko irudia izan zen. Hona hemen bere aipua:Olatu bakoitzak

itsasoa bizirik

mantentzen duen bezala,

gure hitzek

euskara bizirik 

mantendu dezatela.

 Aintzatespenak 

 2015ean Sestaoko Udalak omenaldia egin zion goi mailako arraunean zilarra irabazteagatik bere lehen txapelketan 
 2016an Sestaoko Udalak omenaldia egin zion kirolarik onenen artean egoteagatik 
 2019an Sestaoko Udalak omenaldia egin zion emakume kirolaririk onenaren saria emanda Espainiako txapelketan urrea lortzeagatik lau scull (4X) kategorian eta 8+ absolutuan. 
 2025ean Sestaoko Udalak omenaldia egin zion Munduko Beach Sprint Txapelketan 2. postua lortzeagatik 

 Erreferentziak 
Kategoria:Emakume arraunlariak
Kategoria:Sestaoarrak

 Kanpo estekak 
Maialen Mielgori omenaldia

Batera (feat. Lasterketa Askatasunera)
Kategoria:Musikariak
Kategoria:Euskaraldia